31/12/2009 | Administración LocalMunicipal
Bergondo
Intervención
Modificación de acordo co IPC da Ordenanza fiscal n.º 13 reguladora da taxa pola subministración auga potable, pola acometida á rede xeral abastecemento e á rede xeral saneamento, así como pola prestación do servizo de rede saneamento e depuración

ANUNCIO Unha vez que estivo exposto ó público o acordo provisional que adoptou o Pleno na sesión que tivo lugar o día 5 de novembro de 2009, de aprobación da modificación de acordo co IPC da Ordenanza fiscal n.º 13 reguladora da taxa pola subministración de auga potable, pola acometida á rede xeral de abastecemento e á rede xeral de saneamento, así como pola prestación do servizo de rede de saneamento e de depuración de augas residuais, sen que se presentasen reclamacións, o acordo de aprobación provisional enténdese definitivamente aprobado, polo que se publica integramente a Ordenanza para os efectos establecidos no artigo 17.4 do Real decreto lexislativo 2/2004, de 5 de marzo, mediante o que se aproba o texto refundido da lei reguladora das faceandas locais: A cota tributaria referida á presente taxa é a seguinte: A.- Servizo de subministración de auga potable. A.1.- Subministración doméstica a) Cota de mantemento do servizo - 11,59 euros b) Cota de consumo: - Mínimo: 30m3 -------------- 0,28 euros/m3 - 31 m3 ata 60 m3------------- 0,50 " - 61 m3 en adiante------------- 0,65 " A.2.- Subministración Industrial: a) Cota de mantemento do servizo- 11,59 euros b) Cota de consumo: - mínimo: 75 m3.-------------- 0,44 euros/m3 - 76 m3 ata 100 m3 ---------- 0,66 " - 101 m3 en adiante --------- 0,95 " A.3.- Subministración a comunidades de abastecemento de auga preexistentes á posta en funcionamento do servizo municipal da auga. a) Cota de mantemento do servizo- 11,59 euros b) Cota de consumo: Custo do m3 de auga facturado por EMALCSA + 0,06 euros/m3 B.- Realización das acometidas (no suposto de licenza ou autorización para a acometida á rede de abastecemento ou á de saneamento coincidirá exactamente co importe do presuposto material da obra, presupostado pola empresa concesionaria dos servizos e aprobado polo órgano municipal competente). O material empregado na súa realización será polietileno reticulado, apto para o uso alimentario, e cunha presión nominal de traballo de 10 atmósferas. Tódalas acometidas levarán como mínimo, unha chave de toma na beirarrúa, co seu correspondente rexistro e arqueta, que non poderá ser manipulada polo abonado, e outra chave situada inmediatamente antes do contador. Os diámetros das acometidas, serán os seguintes: 3/4", 1", 1 1/4", 1 1/2" e 2", e determinaranse polo servizo, en función do tipo e número de subministracións que deberán de servirse da mesma. No caso de ter que realizar, unha cometida de diámetro superior a 2", terá que facerse un presuposto, exclusivo para esa acometida, e non estará suxeito a esta tarifa. Só se realizará unha única acometida por cada edificio, ou vivenda unifamiliar, debendo ser distribuída a auga, desde esta, mediante a correspondente batería de contadores, que deberá ter capacidade para cada unha das vivendas do edificio, ademais de, para cada 50 m2 de baixo, tal como indica a Orde do 9 de decembro de 1975 do Ministerio de Industria. Tendo en conta ademais, que no caso de vivendas da baixo e planta, será necesario poñer dous contadores, sempre que o baixo sexa usado como vivenda independente do piso, ou se realice calquera tipo de actividade industrial, aínda que ámbolos dous (baixo e piso), sexan do mesmo propietario. No caso de non existir rede xeral de distribución no frente do domicilio solicitante, terá que ser feita unha extensión da rede xeral de distribución, ata acadar o domicilio de subministración. Dita extensión da rede de distribución non estará suxeita a esta tarifa, debendo ser reflectida esta circunstancia na solicitude do peticionario, co obxecto de realizar o presuposto da ampliación correspondente, condicionando a aprobación da solicitude á realización da extensión da rede xeral. O material empregado, na súa realización, será PVC, reforzado para 4 atm., apto para sistemas de evacuación. Tódalas acometidas (si é posible), irán, desde unha arqueta de inspección e limpeza, situada na beirarrúa, ó pé da propiedade do usuario, ata un pozo de rexistro da rede xeral, e non poderán ser acometidas directamente a esta, co obxecto de non debilitala, e non dar lugar a ningún tipo de posible fuga contaminante, no seu entronque. Os diámetros das acometidas serán de 160 e 200 mm, e determinaranse, polo servizo, en función do tipo e número de usuarios que deberán de servirse da mesma. No caso de ter que realizar, unha cometida, de diámetro superior a 200 mm, terá que ser feito un presuposto, exclusivo para esa acometida, e non estará suxeito a esta tarifa. A arqueta de inspección e limpeza, será cadrada, de 40 x 40 cm, e servirá ademais, para que o usuario, acometa a toma da súa vivenda. Só se realizará, unha única acometida por cada edificio, portal, ou vivenda unifamiliar, debendo ser canalizadas interiormente as distintas baixantes de augas fecais, hacia unha toma común, tendo en conta ademais, que no caso de vivendas unifamiliares, compostas de baixo e planta, consideraranse dous abonados sempre que o baixo sexa usado como vivenda independente do piso, ou se realice, calquera actividade industrial, aínda que ámbolos dous (baixo e piso), sexan do mesmo propietario. Non se poderán canalizar hacia a rede de saneamento, as baixantes de augas pluviais, reboses de pozos, manantiais ou calquera outro tipo de augas que non sexan de carácter residual doméstico. Os talleres ou industrias, que empreguen no seu cometido, calquera tipo de hidrocarburos, ou substancias consideradas altamente contaminantes, deberán de ter, de acordo coa normativa vixente, o seu correspondente tanque separador de aceites e grasas, ou sistema de depuración previa, estando totalmente prohibido, realizar ningún tipo de vertidos directos á rede de saneamento de calquera destes productos. No caso de existir, na vivenda onde se vai a realizar unha acometida de saneamento, unha fosa séptica, esta, como posible foco de contaminación, deberá de ser clausurada, de acordo coa normativa sanitaria vixente, non podéndose realizar ningún vertido, á rede xeral, a través dela, e debendo por tanto, a acometida ser independente da mesma. B.1.- Á rede xeral de abastecemento: B.2.- Á rede xeral de saneamento: B.3.- Dereitos de enganche -------------- 74,75 euros C.- Prestación do servizo da rede de saneamento e de depuración de augas residuais: C.1.-Servizo de saneamento: C.1. a. Saneamento doméstico: - Mínimo 30 m3. --------------- 0,13 euros/m3 - 31 m3. en adiante ------------- 0,13 euros/m3 C.1. b. Saneamento industrial: - Mínimo 75 m3. --------------- 0,13 euros/m3 - 76 m3. en adiante -------------- 0,13 euros/m3 C.2.- Servizo de depuración: C.2. a. Polígono Industrial: - Cuota de servizo ------------- 74,75 euros - Mínimo 50 m3. --------------- 0,64 euros/m3 -51 m3 ata 500m3---------------- 0,74 euros/m3 - 501 m3. en adiante -------------- 0,93 euros/m3" D.- Aplicación do IVE As contías do presente artigo incrementaranse co IVE vixente no momento da realización da acometida ou o que sexa de aplicación á prestación dos demais servizos. Os prezos das presentes tarifas incrementaranse tódolos anos, con data 1 de xaneiro, de acordo co IPC resultante do ano anterior.” Faise constar igualmente que contra o acto de aprobación definitiva, que pon fin á vía administrativa, os interesados poderán interpoñe-lo recurso contencioso-administrativo ante o Xulgado do Contencioso-Administrativo que é o competente por razón do territorio, no prazo de dous meses que contan a partir do día seguinte ó da publicación deste acordo no Boletín Oficial da Provincia (segundo o artigo 46.1 da Lei 29/98 de 13 de xullo, lei da xurisdicción contencioso-administrativa). Bergondo, 28 de decembro de 2009 O alcalde en funcións (Dec. núm.1042/2009) Hassana Sano Mobius